Edukiak

# Kopiatu taula

Taula bat kopiatzeko, taula hori datu-baseen fitxategi-leihoko taula-eremura arrastatu eta jaregin daiteke. Kopiatu taula elkarrizketa-koadroa agertuko da.

## Taularen izena

Kopiaren izena zehazten du. Datu-base batzuek zortzi karaktere edo gutxiago dituzten izenak soilik onartzen dituzte.

## Aukerak

### Definizioa eta datuak

Datu-baseko taularen 1:1 kopia sortzen du. Taularen definizioa eta datu guztiak kopiatzen dira. Taularen definizioan datu-eremu desberdinetako taularen egitura eta formatua sartzen dira, baita eremu-propietate bereziak ere. Eremu-edukiek datuak hornitzen dituzte.

### Definizioa

Taularen definizioa soilik kopiatzen du, baina ez hari dagozkion datuak.

### Taula-ikuspegi gisa

Datu-baseak Ikuspegiak onartzen baditu eta aukera hau hautatzen bada, kontsulta bat sortuko da, taula modura, taula-edukiontzian. Aukera honen bidez kontsultaren emaitza taula-ikuspegi arrunt gisa ikusi daiteke. Taula "Select" SQL instrukzioaren bidez iragaziko da ikuspegian.

### Erantsi datuak

Kopiatuko den taularen datuak lehendik dagoen taula bati erantsiko dizkio.

Taularen definizioak berdina izen behar du datuak kopiatu ahal izateko. Datuak ezingo dira kopiatu helburu-taulako datu-eremuak iturburu-taulako datu-eremuaren formatu berdina ez badu.

Parekatu datu-eremuen izenak Kopiatu taula elkarrizketa-koadroan, Aplikatu zutabeak orrian.

Datuak erantsi ezin badira, eremu-zerrenda bat agertuko da Zutabe-informazioa elkarrizketa-koadroan. Eremu horietako datuak ezin dira kopiatu. Elkarrizketa-koadro hori 'Ados' botoiaren bidez berresten bada, zerrendan agertzen ez diren datuak soilik erantsiko dira.

Datuak eranstean helburu-taulako eremuek iturburu-taulakoek baino eremu-luzera txikiagoa badute, iturburu-datuen eremuak automatikoki trunkatuko dira helburu-taulako eremu-luzerekin bat etortzeko.

### Sortu lehen mailako gakoa

Lehen mailako gakoa izango den datu-eremu bat sortzen du automatikoki, eta balioekin betetzen du. Eremu hori beti erabili beharko litzateke, lehen mailako gakoak erabilgarri egon behar baitu beti taula editatu ahal izateko.

### Izena

Sortutako lehen mailako gakoaren izena zehazten du. Izena hautazkoa da.

Hurrengo orrialdea

Emaguzu laguntza!