Edukiak

# LibreOffice laguntzaren leihoa

Softwarearen bertsio guztietarako laguntza-sistemak iturburu-fitxategi berak ditu oinarri. Baliteke laguntzan deskribatzen diren funtzio batzuk banaketa jakin honetan ez etortzea. Halaber, gerta daiteke banaketa batek bakarrik dauzkan eginbide batzuk laguntza honetan ez aipatzea.

Laguntza leihoak unean hautatutako laguntza-orria erakusten du.

Tresna-barrak laguntza-sistema kontrolatzeko funtzio garrantzitsuak ditu:

Nabigazio-panela ezkutatzen eta erakusten du.

Aurreko orrialdera itzultzen da.

Hurrengo orrialdera mugitzen da.

Uneko laguntza-gaiaren lehen orrialdera doa.

Uneko orria inprimatzen du.

Uneko orria zure laster-marken karpetan sartzen du.

Bilatu orri honetan elkarrizketa-koadroa irekitzen du.

Laguntza-dokumentuko laster-menuan ere aurki daitezke komando hauek.

## Laguntza-orrialdea

Laguntza-ikustailetik arbelera kopia dezakezu testua, zure sistema eragileak kopiatzeko duen komando estandarren bidez. Adibidez:

1. Laguntza-orrialde batean, hautatu kopiatu nahi duzun testua.

2. Sakatu ⌘Ctrl+C.

Uneko Laguntza-orrialdean bilatzeko:

1. Egin klik Bilatu orrialde honetan ikonoan.

   Bilatu orrialde honetan elkarrizketa-koadroa irekiko da.

   Bestela, egin klik Laguntza orrialdean eta sakatu ⌘Ctrl+F.

2. Bilatu koadroan, idatzi bilatu nahi duzun testua.

3. Hautatu erabili nahi dituzun bilaketa-aukerak.

4. Egin klik Bilatu botoian.

   Orrialdean bilaketa-terminoaren hurrengo agerraldia aurkitzeko, egin klik berriro Bilatu botoian.

## Nabigazio-panela

Laguntza-leihoaren nabigazio-panelak Edukia, Indizea, Bilatu eta Laster-markak fitxa-orriak ditu.

Goi-goian dagoen zerrenda-koadroan LibreOfficeko beste laguntza-modulu batzuk hauta daitezke. Indizea eta Bilatu fitxa-orriek hautatutako LibreOffice moduluaren datuak dituzte soilik.

Edukia | Modulu guztien gai nagusien indize bat bistaratzen du.
Indizea | Une honetan hautatuta dagoen LibreOffice aplikazioaren modulurako indizeko gako-hitzen zerrenda bat bistaratzen du.
Bilatu | Testu osoko bilaketa egin daiteke. Unean hautatutako LibreOffice moduluaren laguntza-eduki osoan egingo du bilaketa.
Laster-markak | Erabiltzaileak definitutako laster-markak daude. Laster-markak edita edo ezaba ditzakezu, edo klik egin eta dagozkien orrialdeetara eramango zaituzte.

Erlazionatutako gaiak

Aholkuak eta aholku luzeak

Edukia - Laguntzaren gai nagusiak

Indizea - Gako hitzen bidezko bilaketa laguntzan

Bilatu - Testu osoko bilaketa

Laster-markak kudeatzea

Emaguzu laguntza!