Edukiak

# Diagramak txertatzea

Diagrama bat abiarazteko metodo bat baino gehiago daude:

- Txertatu gelaxketako datuetan oinarrituriko diagrama bat Calc edo Writerren.

  Diagrama horiek automatikoki eguneratzen dira iturburu-datuak aldatzen direnean.

- Txertatu datu multzo lehenetsia daukan diagrama bat eta, gero, erabili 'Datu-taula' elkarrizketa-koadroa diagrama horretarako zure datuak sartzeko.

  Diagrama horiek Writer, Impress eta Draw programetan sor daitezke.

- Kopiatu diagrama bat Calc edo Writerretik beste dokumentu batera.

  Diagrama horiek datuak kopiatzerakoan ateratako argazkiak dira. Ez dira aldatzen iturburu-datuak aldatzen direnean.

Calc aplikazioan, diagrama bat dokumentu bereko orri batetik beste batera kopia daiteke, eta diagramaren datu-serieak beste orriko barrutiari lotuta jarraituko du. Beste Calc dokumentu batera kopiatzen bada, datu-taula propioa izango du diagramak eta ez da jatorrizko datu-barrutiarekin lotuta egongo.

## Diagrama Calc-eko kalkulu-orrian

1. Egin klik diagraman aurkeztu nahi duzun gelaxka-barrutiaren barruan.

2. Egin klik Estandarra tresna-barrako Txertatu diagrama ikonoan.

   Diagramaren aurrebista eta diagramen morroia ikusiko dituzu.

3. Jarraitu Diagramaren morroiko argibideei diagrama sortzeko.

## Diagrama Writerreko testu-dokumentuan

Writer dokumentu batean, Writer taula bateko balioetan oinarritutako diagrama bat txerta dezakezu.

1. Egin klik Writer taularen barruan.

2. Aukeratu Txertatu – Diagrama.

   Diagramaren aurrebista eta diagramen morroia ikusiko dituzu.

3. Jarraitu Diagramaren morroiko argibideei diagrama sortzeko.

## Bere balioetan oinarrituriko diagrama

- Writer, Draw edo Impress aplikazioetan, aukeratu Txertatu - Diagrama datu lehenetsietan oinarritutako diagrama bat txertatzeko.

- Datu-balio lehenetsiak alda daitezke diagrama bi aldiz sakatuz eta Ikusi - Diagramaren datu-taula aukeratuz.

Erlazionatutako gaiak

Diagrama morroia - Diagrama mota

Diagrama morroia - Datu-barrutia

Diagrama morroia - Datu serieak

Diagrama morroia - Diagramaren elementuak

Diagrama-ardatzak editatzea

Diagrama-legendak editatzea

Diagrama-tituluak editatzea

Barra-diagramei testura gehitzea

Emaguzu laguntza!